KCE วอลุ่มแน่น-บวกแรง 3% นิวไฮรอบ 4 ปี ลุ้นกำไรปี 63 โตทะลัก 117% แนะซื้อเป้า 62 บ.
KCE วอลุ่มแน่น-บวกแรง 3% นิวไฮรอบ 4 ปี ลุ้นกำไรปี 63 โตทะลัก 117% แนะซื้อเป้า 62 บ.
5 ก.พ. 2564

ผู้สื่อข่าวรายงานว่า บริษัท เคซีอี อีเลคโทรนิคส์ จำกัด (มหาชน)  หรือ KCE ณ เวลา 10.28 น. อยู่ที่ระดับ 59.25 บาท บวก 2.00 บาท หรือ 3.49% ด้วยมูลค่าซื้อขาย 322.49 ล้านบาท ราคาหุ้นนิวไฮในรอบ 4 ปี โดยเทียบตั้งแต่หุ้นยืนที่ระดับ 59.25 บาท เมื่อวันที่ 25 ม.ค.2560

บล.ดีบีเอส วิคเคอร์ส ระบุว่า บริษัท เคซีอี อีเลคโทรนิคส์ จำกัด (มหาชน)  หรือ KCE กำไรไตรมาส 4/2563 และปี 64 โดดเด่น คาดกำไรหลักไตรมาส 4/2563 เป็น 390 ล้านบาท โตแกร่ง +83% เทียบช่วงเดียวกันของปีก่อน และ +117% เทียบไตรมาสก่อนหน้า เพราะการเติบโตของรายได้สูงและอัตรากำไรขั้นต้นเพิ่ม แนวโน้มระยะกลาง-ยาวยังไปได้ดี จากอุปสงค์ชิ้นส่วนอิเลคทรอนิกส์ในรถยนต์ที่เพิ่มขึ้น
ทั้งนี้ในปี 64 คาดว่า KCE จะมีการเติบโตของกำไรสุทธิแข็งแกร่งที่สุดในอุตสาหกรรม โดยเราประมาณการไว้ที่ +72% และคาดว่าจะขยายตัวต่อ +22% ในปี 65 ให้ราคาพื้นฐาน 62 บาท ด้วย PEG 0.5 เท่า